钦定古今图书集成/历象汇编/庶征典/第080卷 > 《观象玩占》 > 唐
## 钦定古今图书集成/历象汇编/庶征典/第080卷 > 《观象玩占》 > 唐

### 太宗贞观七年雨土

按《唐书太宗本纪》：“贞观七年二月丁卯，雨土。”

### 高宗永徽三年雨土

按《唐书高宗本纪》：“永徽三年三月辛巳，雨土。”

====中宗嗣圣四年〈即武后垂拱三年〉雨金====按《唐书武后本纪》不载。　按《五行志》，垂拱三年七月，
广州雨金。金位正秋，为刑，为兵。占曰：“人君多杀无辜，
一年兵灾于朝。”

嗣圣五年。〈即武后垂拱四年〉《雨桂子》。

按《唐书武后本纪》不载。　按《五行志》，垂拱四年三月，
雨桂子于台州，旬馀乃止。占曰：“天雨草木，人多死。”

### 神龙二年雨毛

按：《唐书中宗本纪》：“神龙二年四月己亥，雨毛于鄮县。”

按《五行志》占曰：“邪人进，贤人遁。”

### 景龙元年雨土

按：《唐书中宗本纪》：“景龙元年六月庚午，雨土于陕州。
十二月丁丑，雨土。”

### 元宗天宝十三载雨黄土又雨红雨

按，《唐书元宗本纪》：十三载“二月丁丑，雨黄土。”

按《琅嬛记》：天宝十三载，宫中下红雨，色若桃花。太真
喜甚，命宫人各以碗杓承之，用染衣裾，天然鲜艳，惟
襟上色不入处，若似“马”字，心甚恶之。明年七月，遂有
马嵬之变，血污衣裾，与红雨无二，上甚伤之。

### 代宗大历七年雨土

按《唐书代宗本纪》：“七年十二月丙寅，雨土。”

### 德宗贞元二年雨土

按《唐书德宗本纪》：“贞元二年四月甲戌，雨土。”

贞元四年，“雨木，雨猪。”

按《唐书德宗本纪》，不载。　按《五行志》：“四年正月，雨木
于陈留十馀里，大如指，长寸馀，中空，所下者立，如植
木生于下而自上陨者，上下易位之象。碎而中空者，
小人象。如植者，自立之象。是岁宣州大雨震雷，有物
堕地如猪，手足各两指，执赤班蛇食之。顷之云合不
复见。”豕祸也。

贞元八年雨土。

按：《唐书德宗本纪》：“贞元八年二月庚子，雨土。”

贞元二十一年正月，雨赤雪。

按《唐书德宗本纪》不载。　按《五行志》，二十一年正月
“甲戌，雨赤雪于京师。”

### 文宗太和八年十月甲子土雾昼昏至于十一月癸丑

按《唐书文宗本纪》不载。　“按《五行志》”云云。

### 开成元年七月雨土

按：《唐书文宗本纪》云云。

### 懿宗咸通八年雨汤

按《唐书懿宗本纪》，“咸通八年七月，雨汤于下邳。”　按
《五行志》：“八年七月，泗州下邳雨汤，杀鸟雀。”水沸于火，
则可以伤物，近火沴水也。雨者，自上而降。鸟雀，民象。
咸通十四年雨土。

按：《唐书懿宗本纪》：“咸通十四年三月癸巳，雨土。”

### 僖宗乾符二年雨土

按《唐书僖宗本纪》不载。　按《五行志》，“乾符二年二月，
宣武境内黑风雨土。”

### 广明元年雨血于靖陵

按：《唐书僖宗本纪》云云。

### 中和元年雨土

按《唐书僖宗本纪》：“中和元年五月辛酉，大风，雨土。
中和二年雨土。”

按《唐书僖宗本纪》不载。　按《五行志》云云。

### 光启二年雨鱼

按《唐书僖宗本纪》不载。　按《文献通考》：“光启二年，扬
州雨鱼。”

### 昭宗天复三年二月雨土天地昏霾

按《唐书昭宗本纪》不载。　“按《五行志》”云云。

### 天祐元年雨土

按《唐书昭宗本纪》，“天祐元年四月甲辰，大风雨土。”
按《五行志》，“元年闰四月乙未朔，大风雨土。甲辰，大风
雨土。”